CDLXXXV.  Ad abbatem de Regniaco.--Judicem eum constituit super controversia de qua epistola superior.   (Anno 1152, Jan. 28.) [MANSI,  Concil.,  XXI, 661.]
Controversiam quae inter filios nostros Pontium Vizeliac. et G. de Chora abbates super decima et parochiali jure eujusdam villae ipsius Vizeliac. abbatis, et quadam pecunia, quam idem abbas de Chora a quibusdam burgensibus G. et V. de Vizeliaco mutuo dicitur suscepisse, agitari dignoscitur, discretioni tuae audiendam terminandamque commisimus. Per praesentia itaque scripta tibi mandamus, quatenus congruo loco et tempore utramque partem ante tuam praesentiam evoces, et rationibus utrinque diligenter auditis, et plenarie cognitis, causam ipsam justitia mediante decidas.
Datum Signiae, V Kal. Febr.